**„НАРОДНО ЧИТАЛИЩЕ КОНСТАНТИН ВЕЛИЧКОВ-1979“**

София 1336, ул. „Матей Преображенски“ № 11

**ОТЧЕТЕН ДОКЛАД НА НАСТОЯТЕЛСТВОТО**

**ЗА ДЕЙНОСТТА НА ЧИТАЛИЩЕТО ПРЕЗ 2021 г.**

Уважаеми членове на Общото събрание на „Народно читалище Константин Величков-1979“,

Дами и господа,

С настоящия доклад отчитаме пред вас, членовете на Общото събрание – Върховен ръководен орган за всяко българско читалище, поредната 42 година от учредяване на нашето читалище.

През изминалата година Настоятелството проведе 5 редовни, протоколирани заседания. На тези заседания са вземани аргументирани решения за дейността на читалището, свързани с работата в школите и работата на администрацията. Гласувани са всички необходими разходи, съобразени с гласувания от Общото събрание бюджет по отношение на заплати, осигуровки, както и присъщите за нашата цялостна дейност приходи и разходи.

Продължаването на епидемичната обстановка в страна през изминалата година даде отражение и на нашата работа. Няколкократно се наложи да се прекратят някои от дейностите, а други да преминат в дистанционен режим на работа за известно време. Читалищната администрация, в това отношение, се е ръководила изцяло от наложените в държавата забрани. Този начин на работа, обаче, доведе до отлив на деца от школите поради липсата на сигурност в нормалното им провеждане, което доведе съответно и до намаляване на приходите. Читалището продължи да работи при строги противоепидемични мерки както и въведените мерки за дезинфекция и почистване.

Продължава воденето на преписка със Столична Община относно конструктивните проблеми по сградата и през 2021 година. Г-н Джоргов, зам. Кмет на СО по направление: „Обществено строителство“ посети читалището през пролетта на 2021г. През есента беше изготвен и изпратен в Община Люлин техническия паспорт на сградата. В началото на тази година от община Люлин се изпрати и количествено предложение за изработването на инвестиционен проект, който се надяваме да се удовлетвори. Благодарни сме на служителите на Столична община за тяхната ангажираност и разбиране. Надяваме се през настоящата година проблемът, който имаме, да намери своето решение.

Сега следва кратък преглед на основните читалищни дейности представяме по параграфи както следва:

**Библиотека с библиотекар г-жа Райна Андонова**

 Библиотеката е културно-образователен и справочно-информационен център в район „Люлин”. Обслужват се над 60 000 потенциални читатели от 10-те микрорайона на комплекса. Продължилата пандемия от Covid-19 в света и страната се отрази неблагоприятно върху цялостната ѝ дейност и повлия отрицателно на всички показатели. Библиотечният фонд възлиза на 15036 тома от всички отдели на знанието. През 2021 г. са набавени 82т. нови библиотечни документи. Закупени бяха книги от 5 издателства и ползвана изгодна търговска отстъпка до 50%. Получени бяха като дарения библиотечни документи от издателство „Факел”, УИ „Св. Климент Охридски” и от НБКМ на 30 най-добре работещи библиотеки в София. Читателите през 2021 г. са 236, от които 60 под 14 години. Основната читателска маса бе запазена, въпреки противоепидемичните мерки и ограничения. Посещенията в библиотеката са 3312, от тях в кът-читалня са 838. Заетите библиотечни документи възлизат на 5655тома. Показателите читаемост, посещаемост и обръщаемост се задържат и бележат леко повишение. С читалищни средства бе извършен годишен абонамент на 12 заглавия периодични издания на български език и 6 заглавия списания на английски и немски език от Европейския офис за публична администрация – Брюксел безвъзмездно. Библиотеката разполага с две компютърни конфигурации и има постоянен интернет за всички читатели и посетители в читалището. Продължава изграждането на електронния каталог на книгите. Извършени са 27 мероприятия от културно-масов характер. Работи се в тясна връзка и контакт с общината, читалищата от района и филиала на Столична библиотека, както и с други културни институции. Читалищната библиотека участва ежегодно в културния афиш на община „Люлин” със своите вътрешно-библиотечни и масови мероприятия. Добра и ползотворна бе дейността с Методичния отдел към Столична библиотека. Онлайн се работи по електронния каталог и извършване на справки по предварителни заявки от читателите. Извършен бе вторичен подбор и обновяване на библиотечния фонд, съгласно съвременните методични изисквания. Бе направен ремонт на тавана на библиотеката като извънреден и наложен от появилите се непредвидими обстоятелства.

**Детска езикова школа с преподаватели г-жа Ивелина Янкова, г-жа Аделина Георгиева –**

 Обучението на децата е организирано в учебни блокове от 90 мин., два пъти седмично, общо 120 уч. часа годишно.

 Обучението на учениците се извършва спрямо конкретните нужди на учениците за всеки урок. Представянето на учебния материал е интерактивно – чрез диалогови ситуации, ролеви игри, песни, видеа, карти, интерактивни приложения и други. Най-малките ни ученици неусетно разбират, че ученето е лесно. По време на обучението децата изграждат различни умения, изразяване на емоции, работа в групи, създаване и поддържане на приятелства и др. В часовете са включени теми за известни учени и писатели, екология, география, космос, български и английски забележителности. Проектите, по които работеха децата са „Моето хоби“, Проект "Моят любим влогър“, "Лондон", проект "Спаси природата" и проект "Моята любима книга";

Поради създалата се епидемиологична обстановка , през тази учебна година не се проведоха характерните работилнички за Хелоуйин , Коледа и края на учебната година.

**Детска английска забавачка с преподаватели г-жа Ивелина Янкова, г-жа Виктория Гълъбова, г-ца Станислава Андонова, г-жа Юлияна Парашкевова и г-жа Антоанета Ангелова**.

 През учебната 2020/21 година в Детската школа по езици и изкуства се обучаваха деца на възраст над три години.Учебните занимания , които включват английски език, музика, рисуване и общообразователната подготовка на децата, се провеждат сутрин.В следобедната група остават деца , чиито родители са с целодневни ангажименти.Освен постоянно присъстващите деца по време на училищните ваканции школите се посещават и от по-големи деца и бивши възпитаници на читалището.

 През учебната година, поради създалата се епидемиологична ситуация не се проведоха характерните за Коледа и края на учебната година тържества.

По време на наложените „ локдауни“ на децата им се изпращаха материали за работа и подготовка.

 През летния период юни-юли 2021 година в лятната програма на школата се включиха и деца от 1-2ри клас.Сутрешната програма включваше готварство,цветарство, обща подготовка и свободни занимания.Следобедните занимания включваха английски език, рисуване, приложно изкуство и игри на открито.Тази програма предизвика интерес както при децата, така и при родителите.

 Благодарение на усилията и всеотдайността на специалистите работещи с децата се откриват таланти в дадена насока - рисуване, музика, езици.тези открити таланти насърчават децата да продължат развитието си в школите на читалището за по-големи деца.

**Школата по живопис с ръководител г-жа Виктория Гълъбова**

Подготовката на децата в школата по живопис се основава на индивидуалното развитие. Успехът на всяко дете се гради върху коструктивната рисунка. Целта на обучението е развиването на живописното светоусещане. Затова и участието на децата в конкурси носи награди.

Противоепидемичните мерки доведоха до отлив на деца като през годината са се обучавали 9 деца. Те успяха да се подготвят и да се представят успешно на ежегодната изложба на ССНЧ. Същите са дългогодишни ученици на школата, с прекрасно възпитание и на тях може да се разчита. Както всяка година коледните картички, с които поздравяваме нашите колеги, както и столични администрации, бяха подготвени от децата в школата, като най-голямо участие взе Ния Любенова.

**Детска музикална школа с преподаватели: г-жа Розамира Комитова – пиано, г-жа Юлияна Парашкевова – китара и г-жа Соня Иванова – солфеж.**

През изминала година са се обучавали около 20 деца. Въпреки всички препядствия и ограничения те успяха да се явят на общо два конкурса. Вива пиано през април месец и конкурса за инструменталисти на ССНЧ. Първи награди бяха присъдени на Яна Чупетловска и Виктория Елецка на конкурса Вива пиано, а Виктория Елецка получи и наградата на името Донка Куртева. На читилищния конкурс участваха 4 деца – Яна Чупетловска - 1ва награда, Виктория Елецка - 1ва награда, Боян Пейчев - 1ва награда, като Яна и Боян получиха и специални награди. Дарина Стоилова беше отличена с втора награда.

**Школа по Приложни изкуства – с ръководител г-ца Станислава Андонова**

 Курсът по приложни изкуства е насочен към развитието на умения като сръчност, наблюдателност, изобретателност, въображение, изграждане на естетически вкус, творческо мислене, стремеж към опознаване на българските културни ценности, развиване на креативно мислене, способност за съчетаване на разновидни стилове и техники и др. В процеса на работа учениците усвояват умения за работа с разнообразни материали и създаване на уникални художествени произведения. Ресурсите за работа в повечето теми обхващат рециклирани материали, опаковки, съдове за еднократна употреба и природни, с цел изграждане на ценности за опазване на природата. Чрез работата по темите, участниците изграждат интерес към науката, развиват любов към културата, обогатяват и прилагат своите знания в изработването на художествените творби.

 За момента заниманията са с индивидуален подход, по желание на някои от курсистите, поради продължителността на епидемията от Covid-19. а съжаление, това оказа негативни последици върху курса.

 Бяха организирани няколко творчески мероприятия, на които децата изработиха произведения по важни за българската история и традиция събития и празници. За момента най-голям интерес проявяват към проекти, свързани с космоса, природата и български и чужди традиции. Децата са мотивирани да продължат да развиват творческите си способности в тези области.

И през 2021 година читалището продължи активното си членство в Сдружение на софийските на родни читалища и националния Съюз на народните читалища.Това сътрудничесвто е изключително важно за дейността и развитието както на „НЧ Константин Величков“, така и за развитието на читалищната дейност и институция.

Надяваме се, че през новата година ще успеем да привлечем не само нови деца, но и нови дейности и съмишленици.